CELEX: 62020CA0708
Language: mt
Date: 2021-12-09 00:00:00
Title: Kawża C-708/20: Sentenza tal-Qorti tal-Ġustizzja (It-Tmien Awla) tad-9 ta’ Diċembru 2021 (talba għal deċiżjoni preliminari tal-County Court at Birkenhead – Ir-Renju Unit) – BT vs Seguros Catalana Occidente, EB (Rinviju għal deċiżjoni preliminari – Kooperazzjoni ġudizzjarja f’materji ċivili u kummerċjali – Regolament (UE) Nru 1215/2012 – Ġurisdizzjoni u r-rikonoxximent u l-eżekuzzjoni ta’ sentenzi fi kwistjonijiet ċivili u kummerċjali – Ġurisdizzjoni fil-qasam ta’ assigurazzjonijiet – Talba għal kumpens għad-dannu subit minn individwu ddomiċiljat fi Stat Membru wara inċident li seħħ f’abitazzjoni mikrija fi Stat Membru ieħor – Azzjoni miġjuba mill-persuna leża kontra, minn naħa, l-assiguratur u, min-naħa l-oħra, il-persuna assigurata, proprjetarja ta’ din l-abitazzjoni – Applikabbiltà tal-Artikolu 13(3) ta’ dan ir-regolament)

14.2.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 73/5
            
         
      Sentenza tal-Qorti tal-Ġustizzja (It-Tmien Awla) tad-9 ta’ Diċembru 2021 (talba għal deċiżjoni preliminari tal-County Court at Birkenhead – Ir-Renju Unit) – BT vs Seguros Catalana Occidente, EB
      (Kawża C-708/20) (1)
      
      (Rinviju għal deċiżjoni preliminari - Kooperazzjoni ġudizzjarja f’materji ċivili u kummerċjali - Regolament (UE) Nru 1215/2012 - Ġurisdizzjoni u r-rikonoxximent u l-eżekuzzjoni ta’ sentenzi fi kwistjonijiet ċivili u kummerċjali - Ġurisdizzjoni fil-qasam ta’ assigurazzjonijiet - Talba għal kumpens għad-dannu subit minn individwu ddomiċiljat fi Stat Membru wara inċident li seħħ f’abitazzjoni mikrija fi Stat Membru ieħor - Azzjoni miġjuba mill-persuna leża kontra, minn naħa, l-assiguratur u, min-naħa l-oħra, il-persuna assigurata, proprjetarja ta’ din l-abitazzjoni - Applikabbiltà tal-Artikolu 13(3) ta’ dan ir-regolament)
      (2022/C 73/07)
      Lingwa tal-kawża: l-Ingliż
      
         Qorti tar-rinviju
      
      County Court at Birkenhead
      
         Partijiet fil-kawża prinċipali
      
      
         Rikorrent: BT
      
         Konvenuta: Seguros Catalana Occidente, EB
      
         Dispożittiv
      
      L-Artikolu 13(3) tar-Regolament (UE) Nru 1215/2012 tal-Parlament Ewropew u tal-Kunsill tat-12 ta’ Diċembru 2012 dwar il-ġurisdizzjoni u r-rikonoxximent u l-eżekuzzjoni ta’ sentenzi fi kwistjonijiet ċivili u kummerċjali, għandu jiġi interpretat fis-sens li, fil-każ ta’ azzjoni diretta miġjuba mill-persuna leża kontra assiguratur, konformement ma’ dan l-Artikolu 13(2), il-qorti tal-Istat Membru li fih tkun iddomiċiljata din il-persuna ma tistax tiddikjara li għandha ġurisdizzjoni wkoll, abbażi tal-imsemmi Artikolu 13(3), sabiex tiddeċiedi dwar talba għal kumpens imressqa fl-istess ħin mill-imsemmija persuna kontra d-detentur tal-polza tal-assigurazzjoni jew il-persuna assigurata li hija ddomiċiljata fi Stat Membru ieħor u li ma ġietx imħarrka mill-assiguratur.
      
         (1)  ĠU C 110, 29.03.2021.